3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  ลูกไก่เนื้อที่เกิดจากฟาร์มไก่พ่อแม่พันธุ์ โดยจำหน่ายให้แก่เกษตรกรผู้เลี้ยงไก่เนื้อทั่วไป

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 504,000 ตันต่อปี ในปี 2550 และมีการผลิตจริงประมาณ 65%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
และอาหารสัตว์น้ำ 72,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ เฉพาะกรณีของ บริษัท
    ลีพัฒนาผลิตภัณฑ์ จำกัด (มหาชน)

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  (โรงงานเพชรบุรี) และวันที่ 23 กรกฎาคม 2553 สำหรับสัตว์น้ำ (โรงงานเพชรบุรี) และวันที่
  3 มกราคม 2558 สำหรับสัตว์น้ำ (โรงงานสระบุรี) ตามข้อ 3

(ข) ได้รับการส่งเสริมการลงทุนในกิจการฟาร์มพ่อแม่พันธุ์ไก่

- ก่อสร้างฟาร์มในจังหวัดเพชรบูรณ์ มีกำลังการผลิต 400,000 ตัว/สัปดาห์ หรือ 20 ล้านตัว/ปี

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติ
    สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง
    ค่าไฟฟ้าและค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

7)  วันที่สิ้นสุดของสิทธิประโยชน์ตามโครงการ ในวันที่ 6 ธันวาคม 2545 ตามข้อ 3

(ค) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

(ง) บริษัท ลีพัฒนาผลิตภัณฑ์ จำกัด (มหาชน) ได้รับส่งเสริมการลงทุนในกิจการผลิตอาหารสัตว์น้ำ
(แห่ง ที่ 2) เมื่อวันที่ 27 กุมภาพันธ์ 2549 มีกำลังการผลิต 48,000 ตัน / ปี
โดยมีโรงงานตั้งอยู่ที่จังหวัดเพชรบุรี
ซึ่งอยู่ระหว่างการก่อสร้างโรงงานคาดว่าจะแล้วเสร็จและเริ่มผลิตได้ประมาณไตรมาสที่ 2 ของปี
2551
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี นับแต่วันเริ่มมีรายได้จากการประกอบกิจการ

[] 3.1.3 ขั้นตอนการผลิต

1.  การตลาดและภาวะการแข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 30 และร้อยละ 70 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีความหลากหลายในสูตรอาหารเพื่อขายความแตกต่าง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 800 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 18%
ของยอดขายทั้งหมด

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานว่า 24 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

  3.2.4 ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2. ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
56 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 11.58 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
9% ซึ่งทางบริษัทคาดว่ามีส่วนแบ่งตลาดที่อยู่ใน 5
อันดับของผู้ผลิตอาหารสัตว์ในตลาดอิสระซึ่งเป็นรายใหญ่ ๆ ของประเทศ
(คาดการณ์โดยฝ่ายบริหารของบริษัท และคำนวณเฉพาะอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยง
และราคาของสัตว์บางชนิดเพื่อจำหน่ายจะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น
ๆ ทั้งหมด แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
ส่วนในด้านหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจรบริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2550 และ 2551

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2550   |      | ปี 2551   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 2        | 2    | 3        | 2    | 220,540  | 7.62 |
|             | ,892,970 | 4.99 | ,113,510 | 6.79 |          |      |
+-------------+----------+------+----------+------+----------+------+
| ไก่พ่อแม่พันธุ์   | 455,414  | 3.93 | 489,888  | 4.22 | 34,474   | 7.57 |
+-------------+----------+------+----------+------+----------+------+
| ไก่ไข่เล็กรุ่น   | 597,285  | 5.16 | 597,285  | 5.14 | -        | -    |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | -        | -    |
|             | ,333,800 | 1.52 | ,333,800 | 1.48 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 18,720   | 0.16 | 18,000   | 0.15 | (720)    | (3   |
|             |          |      |          |      |          | .85) |
+-------------+----------+------+----------+------+----------+------+
| หมูขุน        | 3        | 3    | 3        | 2    | (        | (5   |
|             | ,512,565 | 0.34 | ,334,680 | 8.69 | 177,885) | .06) |
+-------------+----------+------+----------+------+----------+------+
| หมูพันธุ์       | 820,260  | 7.09 | 778,410  | 6.70 | (41,850) | (5   |
|             |          |      |          |      |          | .10) |
+-------------+----------+------+----------+------+----------+------+
| เป็ดเนื้อ      | 189,907  | 1.64 | 189,907  | 1.63 | -        | -    |
+-------------+----------+------+----------+------+----------+------+
| เป็ดพันธุ์      | 16,425   | 0.14 | 16,425   | 0.14 | -        | -    |
+-------------+----------+------+----------+------+----------+------+
| เป็ดไข่       | 117,000  | 1.01 | 117,000  | 1.01 | -        | -    |
+-------------+----------+------+----------+------+----------+------+
| โคนม        | 310,433  | 2.68 | 320,288  | 2.76 | 9,855    | 3.17 |
+-------------+----------+------+----------+------+----------+------+
| กุ้ง          | 794,700  | 6.87 | 794,700  | 6.84 | -        | -    |
+-------------+----------+------+----------+------+----------+------+
| ปลา         | 517,577  | 4.47 | 517,577  | 4.45 | -        | -    |
+-------------+----------+------+----------+------+----------+------+
| รวม         | 11       | 100  | 11       | 100  | 44,414   | 0.38 |
|             | ,577,056 |      | ,621,470 |      |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ปี 2550 ที่ผ่านมา เกษตรที่เลี้ยงกุ้งได้รับความเดือดร้อนจากราคากุ้งตกต่ำ
สาเหตุจากผลผลิตออกสู่ตลาดมาก และออกมาพร้อม ๆ กันมากเกินความต้องการ
ประกอบกับค่าเงินบาทแข็งค่าขึ้น ต้นทุนการเลี้ยงทั้งวัตถุดิบที่ใช้ในการผลิตอาหารกุ้ง
ค่าน้ำมันที่ใช้ในการขนส่ง ใช้เติมเครื่องตีน้ำ และอื่น ๆ ปรับตัวสูงขึ้นมาก
ตลาดสหรัฐซึ่งเป็นตลาดส่งออกที่มีสัดส่วนมากที่สุด ก็มีปัญหากำลังซื้อและการนำเข้าลดลง

สำหรับปีนี้ผู้เกี่ยวข้องในวงการอุตสาหกรรมการเลี้ยงกุ้ง
ได้มีมติร่วมกันเพื่อป้องกันความผันผวนของราคา เพื่อความอยู่รอดในปี 2551 โดยจะลดกำลังผลิตลง
20% ลดความหนาแน่นในการเลี้ยง ลดรอบการเลี้ยง ลดจำนวนบ่อที่เลี้ยง
หลีกเลี่ยงไม่ให้ผลผลิตออกมาพร้อมกันและพยายามช่วยกันสร้างสมดุลการผลิต
เลี้ยงในอัตราที่เหมาะสมและเพิ่มผลผลิตให้เป็นกุ้งใหญ่มากขึ้น
ผู้รับซื้อกุ้งได้มีนโยบายจะเปิดโอกาสให้เกษตรกรทำสัญญาซื้อขายโดยไม่ผ่านพ่อค้าคนกลาง
มีการกำหนดราคาซื้อขายล่วงหน้า หรือการประกันราคาขั้นต่ำ ซึ่งทุกฝ่ายต้องอยู่ร่วมกันได้
ผู้รับซื้อกุ้งเกรงว่าถ้าลดกำลังการผลิตเพื่อให้ราคาสูงขึ้นก็เป็นไปได้
แต่อาจจะทำให้ขาดแคลนกุ้งในตลาดได้ ในสภาวะต้นทุนการเลี้ยงที่เพิ่มสูงขึ้นตลอด
ประกอบความผันผวนของราคากุ้ง ดังนั้นการเลี้ยงกุ้งให้เหมาะสมกับปริมาณความต้องการของตลาด
ให้เกิดความเสียหายน้อย และเลี้ยงให้ได้คุณภาพ รวมทั้งมีการจัดการวางแผนที่ดี
ก็จะเป็นแนวทางที่ประสบความสำเร็จและมีผลกำไรสามารถจะอยู่รอดได้ในอุตสาหกรรมการเลี้ยงกุ้งนี้

สินค้าอาหารสัตว์ในหมวดอาหารกุ้งของบริษัท
ก็ยังคงให้ความสำคัญเรื่องคุณภาพของสินค้าต้องดีสม่ำเสมอ
ตลอดจนทำให้ลูกค้ามีความมั่นใจในผลิตภัณฑ์ของบริษัท
นอกจากอาหารกุ้งแล้วเราก็ยังผลิตและจำหน่ายอาหารปลา ทั้งปลาน้ำจืด และปลาทะเล
ซึ่งการเลี้ยงสัตว์น้ำในบ้านเราก็มีการเลี้ยงเพิ่มขึ้นทุกปี มีทั้งบ่อดินและการเลี้ยงในกระชัง
ผู้บริโภคก็หันมากินปลาน้ำจืดกันเพิ่มมากขึ้นเพราะปลาที่จับจากธรรมชาติจำนวนลดลง
แต่การเลี้ยงปลามีปัญหาพื้นที่การเลี้ยงที่จำกัด การเลี้ยงก็ตามฤดูกาล
ต้องเพิ่มพื้นที่การเลี้ยงและปรับปรุงการเลี้ยงให้ทันสมัยและมีประสิทธิภาพ
ตลอดจนการวางแผนการตลาดเพื่อรองรับผลผลิตและราคา

สำหรับในส่วนของอาหารสัตว์บกที่ประสบปัญหาและเดือดร้อนมากในปีที่ผ่านมา ก็คือการเลี้ยงหมู
ซึ่งผู้เลี้ยงพยายามเรียกร้องมาตรการแก้วิกฤตราคาหมูตกต่ำ เพราะต้นทุนการเลี้ยงเพิ่มสูงขึ้นตลอด
แต่ราคาหมูเป็นที่หน้าฟาร์มไม่สูงขึ้นตาม ทำให้ขาดทุนต่อเนื่องเป็นเวลานาน
บางครั้งราคาหมูเป็นนั้นถูกควบคุมราคาไม่เป็นไปตามกลไกของตลาด
และวัตถุดิบอาหารสัตว์ก็มีราคาสูงขึ้นมาก
เกษตรกรผู้เลี้ยงสัตว์จึงเสนอภาครัฐให้ออกมาตรการสนับสนุนช่วยผู้เลี้ยงทั้งในระยะสั้นและระยะยาว

ที่ผ่านมาการบริโภคภายในประเทศก็มีแนวโน้มลดลง
เนื่องจากภาวะเศรษฐกิจที่ซบเซาและเกิดภาวะปริมาณหมูล้นตลาด
ผู้เกี่ยวข้องในการเลี้ยงหมูจึงจำเป็นที่ต้องร่วมกันตัดวงจรลูกหมูเพื่อตัดปริมาณส่วนเกิน
และลดปริมาณแม่พันธุ์ส่วนเกินด้วย
พร้องทั้งภาครัฐต้องแก้ไขปัญหาวัตถุดิบอาหารสัตว์ที่มีการปรับราคาสูงขึ้นมาก
ควรเปิดโอกาสให้มีการนำเข้าและงดการเก็บภาษีนำเข้าวัตถุดิบอาหารสัตว์ เช่น กากถั่วเหลือง
เป็นต้น แต่ในช่วงต้นปี 2551 นี้ แนวโน้มราคาหมูเริ่มดีขึ้นมาก ประกอบกับมีโรคระบาด
ทำให้หมูตายจำนวนมากคาดว่าแนวโน้มนอกจากราคาหมูเป็นจะเพิ่มขึ้นสูงมาก
จำนวนหมูเป็นอาจขาดตลาดได้

อย่างไรก็ตามคาดว่าในปี 2551 นี้ ราคาวัตถุดิบอาหารสัตว์จะสูงขึ้นอย่างต่อเนื่อง
การแก้ปัญหาในระยะสั้น ควรบริหารจัดการโดยการลดต้นทุนการผลิต
ซึ่งอาจทำได้โดยการปรับเปลี่ยนสูตรอาหารสัตว์ตามปริมาณวัตถุดิบที่มี
หรือเลือกใช้วัตถุดิบอื่นแทนข้าวโพด ส่วนระยะยาว
ภาครัฐต้องมีการกำหนดนโยบายที่ชัดเจนเกี่ยวกับพืชพลังงาน ควรมีการจัดสรรให้พอเพียงกับทุก ๆ
อุตสาหกรรม
แม้การนำผลิตผลทางการเกษตรไปผลิตเป็นพลังงานทดแทนจะช่วยสร้างความมั่นคงด้านพลังงานให้กับประเทศ
ช่วยประหยัดเงินตราจากการนำเข้าน้ำมันจากต่างประเทศ ลดปัญหามลพิษ
รวมถึงยังทำให้ราคาสินค้าเกษตรปรับตัวเพิ่มขึ้น ส่งผลดีต่อเกษตรกรของประเทศ
แต่ถ้าขาดการวางแผนและการจัดการที่ดี อาจก่อให้เกิดปัญหาการขาดแคลนวัตถุดิบอาหารสัตว์
รวมถึงพืชอาหารชนิดอื่นจนถึงขั้นวิกฤตได้ และจะส่งผลกระทบเป็นลูกโซ่ไปยังเกษตรกรผู้ผลิต
ประชาชนผู้บริโภคทั่วไปจนกระทั่งผู้ส่งออกที่เป็นผู้สร้างรายได้ให้กับประเทศอย่างหลีกเลี่ยงไม่ได้

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถึงไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2548       ปี 2549       ปี 2550

  กำลังการผลิตเต็มที่ ( หน่วย : ตัน )     432,000      432,000      504,000

  ปริมาณการผลิตจริง ( หน่วย : ตัน)      232,888      288,434      257,440

  การใช้กำลังการผลิต (%)              54           67           65
  -------------------------------- ------------ ------------ ------------

แต่ปัจจุบันในปี 2550 เมื่อโรงงานผลิตอาหารสัตว์น้ำแห่งที่ 2 ที่จังหวัดสระบุรี
เปิดดำเนินการแล้วเมื่อต้นปี 2550 จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

นโยบายของบริษัทมุ่งเน้นการสรรหาวัตถุดิบที่ดีมีมาตรฐาน
เพื่อนำมาผลิตอาหารสัตว์ที่มีคุณภาพสามารถตอบสนองความต้องการของลูกค้า
จนเกิดความเชื่อมั่นในผลิตภัณฑ์ และได้รับความไว้วางใจมาโดยตลอด
ด้วยระบบการคัดเลือกผู้ขายที่มีประสิทธิภาพทำให้ได้แหล่งวัตถุดิบที่ดีเป็นทางเลือกในการจัดซื้อ
โดยแหล่งวัตถุดิบมีทั้งจากภายใน ประเทศ และต่างประเทศ
นอกจากระบบการคัดเลือกวัตถุดิบด้านคุณภาพแล้ว
บริษัทยังมีระบบติดตามการส่งมอบเพื่อให้สามารถจัดส่งวัตถุดิบได้ตรงตามเวลาที่กำหนด
ดังนั้นบริษัทจึงมีความมั่นใจในคุณภาพวัตถุดิบที่นำมาผลิตอาหารสัตว์
และสามารถจัดหาวัตถุดิบเพื่อใช้ในการผลิตได้อย่างต่อเนื่อง

นอกจากนี้บริษัทมีการพัฒนาบุคลากรทีมงานจัดซื้อ การใช้ระบบเทคโนโลยีสารสนเทศด้านต่างๆ
และการติดตามภาวะตลาดวัตถุดิบอย่างใกล้ชิด เพื่อความคล่องตัวในการจัดซื้อวัตถุดิบ
และจัดหาวัตถุดิบให้ได้ตรงตามความต้องการ
รวมทั้งยังสามารถปรับตัวได้ตามสถานการณ์ที่เปลี่ยนแปลง

ในช่วงปี 2550 ที่ผ่านมาสถานการณ์ภาวะราคาวัตถุดิบมีความผันผวนมาก ซึ่งมีสาเหตุหลายประการ
โดยสาเหตุหลักมาจากภาวะราคาน้ำมันดิบในตลาดโลกที่ปรับตัวสูงขึ้นอย่างต่อเนื่อง
ส่งผลกระทบต่อกลุ่มพืชวัตถุดิบอุตสาหกรรมอาหารสัตว์ถูกนำไปใช้ผลิตพลังงานทดแทน
โดยเฉพาะพืชที่สามารถนำไปผลิตพลังงานเอทานอลได้ ส่งผลให้ราคาวัตถุดิบกลุ่มนี้ปรับตัวสูงขึ้น
วัตถุดิบได้รับผลกระทบมาก ได้แก่ ข้าวโพด ถั่วเหลือง ผลิตภัณฑ์จากข้าว และแป้งสาลี
สำหรับปลาป่นในปีที่ผ่านมาราคาทรงตัวในระดับสูง
เนื่องจากเป็นทางเลือกทดแทนแหล่งวัตถุดิบประเภทโปรตีน อีกทั้งผลกระทบจากภาวะราคาน้ำมันแพง
ซึ่งเป็นต้นทุนหลักของการประมงทำให้ราคาปลาป่นอยู่ในระดับสูง
บริษัทได้มีการวางแผนการจัดซื้อโดยการหาแหล่งวัตถุดิบทางเลือกอื่น
ไม่ว่าจะเป็นวัตถุดิบแหล่งใหม่หรือวัตถุดิบทดแทนเพื่อรักษาระดับต้นทุน
ขณะเดียวกันยังคงรักษาคุณภาพให้อยู่ในระดับมาตรฐานเช่นกัน

สำหรับสถานการณ์ราคาวัตถุดิบในปี 2551 คาดว่าโครงสร้างราคาในหลายๆ
กลุ่มวัตถุดิบจะปรับเปลี่ยนจากปีที่ผ่านมา
เนื่องจากภาวะราคาน้ำมันโลกซึ่งเป็นปัจจัยหนึ่งที่มีผลกระทบต่อราคาวัตถุดิบ
ประกอบกับทั่วโลกมุ่งเน้นโยบายการผลิตพลังงานทดแทนมากขึ้น ส่งผลให้ต้นทุนวัตถุดิบ
และต้นทุนอาหารสัตว์สูงขึ้นตาม
ทางบริษัทได้เตรียมแนวทางรองรับโดยมุ่งเน้นไปที่การสรรหาแหล่งวัตถุดิบทดแทนเพื่อให้ได้ต้นทุนที่เหมาะสม
และยังคงรักษามาตรฐานคุณภาพของวัตถุดิบที่จะนำมาผลิต

จากสถานการณ์แนวโน้มราคาวัตถุดิบที่ปรับตัวสูงขึ้น
บริษัทได้เตรียมความพร้อมในระบบการจัดซื้อเพื่อรองรับสถานการณ์ดังกล่าว
โดยมุ่งสร้างการวิเคราะห์ข้อมูลเชิงลึกในกลุ่มวัตถุดิบหลักเพื่อใช้เป็นข้อมูลในการตัดสินใจ
มุ่งเน้นการจัดซื้อเชิงรุกโดยการสรรหาวัตถุดิบเพื่อทดแทนแหล่งวัตถุดิบเดิม
และมุ่งมั่นในการรักษาระดับต้นทุนการผลิตที่เหมาะสม
การปรับตัวในการจัดซื้อจะช่วยให้บริษัทสามารถควบคุมต้นทุน
และมีความมั่นใจว่าจะสามารถแข่งขันในกลุ่มอุตสาหกรรมอาหารสัตว์ได้

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น